Läksin siis pühapäeva varahommikul magamata bussi peale, et samal õhtul Lex'i ja LA69′i laivile minna. Buss oli mingi hüper-super mugavustega. Kahekorruseline, 3 istet ühes reas, kõik üksteisest eraldi. Istusid nagu suures tugitoolis. Sulle on istme peal ootamas  pehme tekk ja sussid, konditsioneer oli õnneks üsna edukas ja tooli sai muidugi rahulikult mugavamasse asendisse ka liigutada. Magada väga küll ei saanud, sest kael vajus ikkagi kogu aeg valesse asendisse ja ärkasin üles, sest valus hakkas   . Iga 2 tunni tagant olid peatused ka. Kuna mul oli Cezkale kink olemas, aga kingikotti ei olnud, ega kaarti, siis ma pidin iga 2 tunni tagant võimalust  haarama ja otsima minema peatuses olevast poest. Kuid enamasti olid seal lihtsalt suveniirid ja niisama snäkid müügil, nii et väga ei vedanud.